Галата манарасы

Галата манарасы ( тур. Галата Кулеси ) - Истанбулның Европа өлешендә, Галата районындагы биек калкулыкта урнашкан. Ул шәһәрнең үзәк өлешендәге барлык нокталардан диярлек күренә. Манараның биеклеге 67 метр, диаметры — 9 метр, диңгез өстеннән биеклеге — 140 метр. Манара шәһәр символларының берсе булып тора.

 Тарих 
сулда|мини| И.К. Айвазовский. Галата манарасы ай якты төндә. 1845
Кайчандыр манара урынында VI гасырда төзелгән маяк бар иде.

Генуэзлар бу районны византиялеләрдән яулап алганнан соң, монда үз колонияләренә нигез салганнар, 1341 елда алар аның тирәсендә саклау диварларын төзи башлаган..1348—1349 елларда калкулык биеклегендә генуэзлар тарафыннан безнең көннәргә кадәр барып җиткән башня төзелгән. Ул чакта алар аны «Христос манарасы» дип атыйлар һәм ул диңгезчеләр һәм сәүдәгәрләр өчен үзенчәлекле юнәлеш булып хезмәт итә. Саклау диварларының кечкенә фрагментлары безнең заман кадәр сакланган.

Манара хәзерге исемен Госман империясе вакытында алган. Солтан  Мехмед гөмбәзне алып манараның биеклеген 6,8 метрга киметә. Солтан Морат III (1574—1595) идарә иткәндә манара обсерватория буларак кулланылган. 1632 елда башня тарихта беренче очышларның берсе өчен башлангыч нокта була. Хезәрфән  Әхмәт Челеби исемендәге галим башнядан кулдан ясалган канатларда сикереп, Босфор аша чыга, шәһәрнең Азия өлешенә яхшы төшкән, моның өчен солтан тарафыннан  бүләкләнгән, соңрак Алжирга куылган.

1791 елда башня реконструкцияләнә, аның биеклеге 45 м тәшкил итә. 1832 елда реконструкция өске өлешенә кагыла: күзәтү мәйданчыгы барлыкка килә..  Аның өстендә тәүлек әйләнәсе сакчы Алтын Мөгезнең төньяк ярында урнашкан шәһәр өлешендә янгыннар һәм тәртипсезлекләр барлыкка килүен күзәткән

1964—1967 елларда башня төзекләндерелә, конус  формадагы гөмбәз төзелә. Соңрак башняга лифт куялар

2020 елның җәендә манара муниципалитеттан Төркия туризмы министрлыгына күчерелде һәм торгызу өчен ябылды. 2020 елның 9 октябрендә манара халыкка яңадан ачылды һәм статусын күңел ачу объектыннан тулы музейга үзгәртте.

 Галерея 

 Искәрмәләр 

 Сылтамалар 
 Видео «Галатская башня, видео с воздуха (4k Ultra HD)»